IMISLab/GreekWikipedia huggingface dataset:
Μαρία της Βραβάντης, βασίλισσα της Γαλλίας

Η Μαρία της Βραβάντης (Marie de Brabant, 13 Μαΐου 1254 - 12 Ιανουαρίου 1322) ήταν βασίλισσα της Γαλλίας ως δεύτερη σύζυγος του Γάλλου βασιλιά Φιλίππου Γ΄ του Τρομερού. Γεννημένη στο Λεβέν της Βραβάντης ήταν κόρη του Ερρίκου Γ΄ δούκα της Βραβάντης και της Αδελαΐδας, κόρης του Ούγου Δ΄ δούκα της Βουργουνδίας. Παντρεύτηκε σε δεύτερο γάμο του τον χήρο βασιλιά της Γαλλίας Φίλιππο Γ΄ στις 21 Αυγούστου 1274. Η πρώτη σύζυγός του Ισαβέλλα της Αραγωνίας, που πέθανε σε ατύχημα, του είχε κάνει 3 γιους: Λουδοβίκο, Φίλιππο και Κάρολο.

 Ο σύζυγός της ήταν υπό την εξουσία της μητέρας του Μαργαρίτας της Προβηγκίας και του ευνοούμενου, χειρουργού και καγκελάριου Πέτρου του Μπρος. Δεν έγινε ποτέ Γαλλίδα και ήταν μακριά από την βασιλική Αυλή. Ο μεγάλος γιος του Φιλίππου Γ΄, ο Λουδοβίκος πέθανε πρόωρα υπό ύποπτες συνθήκες (1276) και η Μαρία θεωρήθηκε ως μια από τις ύποπτες για την δηλητηρίαση του· ο Πέτρος του Μπρος που επίσης ήταν ύποπτος για τον ίδιο λόγο φυλακίστηκε και αργότερα εκτελέστηκε. Η βασιλομήτωρ Μαργαρίτα της Προβηγκίας κατηγόρησε ευθέως την Μαρία της Βραβάντης ότι δηλητηρίασε τον δελφίνο Λουδοβίκο και ο βασιλιάς έδειξε να συμφωνεί περισσότερο με την μητέρα του όπως πάντα, παρά με την σύζυγό του. Μετά τον θάνατο του συζύγου της βασιλιά Φιλίππου Γ΄ και την στέψη του θετού γιου της Φιλίππου Δ΄ στο Ρενς στις 6 Ιανουαρίου 1286 έχασε μεγάλο μέρος της πολιτικής επιρροής και της εξουσίας. Τότε η Μαρία της Βραβάντης αφοσιώθηκε αποκλειστικά στα τρία παιδιά της: το Λουδοβίκο, τη Λευκή και τη Μαρία. Μαζί με την βασίλισσα της Γαλλίας Ιωάννα Α΄ της Ναβάρρας και την Λευκή του Αρτουά έκλεισε ειρηνική συνθήκη μεταξύ της Γαλλίας και της Αγγλίας με τον Εδμόνδο Κράουτσμπακ, νεότερο αδελφό του βασιλιά της Αγγλίας Εδουάρδου Α΄.Η Μαρία πέθανε σε ηλικία 66 ετών στο μοναστήρι των Λε Μιρώ κοντά στο Μελάν (1321), στο οποίο είχε αποσυρθεί 5 χρόνια. Επέζησε περισσότερο από όλα τα παιδιά της. Δεν ετάφη στην Βασιλική Σαιν-Ντενί, όπως οι υπόλοιπες Γαλλίδες βασίλισσες, αλλά στην μονή των Κορδελιέρων στο Παρίσι, που καταστράφηκε από φωτιά (1580), αλλά οικοδομήθηκε ξανά τα επόμενα χρόνια. Με τον σύζυγό της Φίλιππο Γ΄ βασιλιά της Γαλλίας παιδιά της ήταν: Λουδοβίκος 1276-1319, κόμης του Εβρέ. Λευκή π. 1278-1305, παντρεύτηκε τον Ροδόλφο Α΄ Αψβούργων βασιλιά της Βοημίας, δούκα της Αυστρίας και Στυρίας. Μαργαρίτα π. 1279-1318, παντρεύτηκε τον Εδουάρδο Α΄ Ανζού βασιλιά της Αγγλίας. Morris, Marc (2008). Edward I and the Forging of Britain. Windmill Books 2009. Grandes Chroniques de France. Jules Marie Édouard Viard, trans. and ed. Paris: Librairie Ancienne Honoré Champion, 1930.
Περιφέρεια Αραράτ

Η περιφέρεια Αραράτ (Αρμενικά: Արարատ) είναι περιφέρεια της Αρμενίας. Πρωτεύουσα και μεγαλύτερη πόλη της είναι η πόλη Αρτασάτ. Η περιφέρεια πήρε το όνομά της από το βιβλικό όρος Αραράτ. Συνορεύει με την Τουρκία στα δυτικά και την αζερική Αυτόνομη Δημοκρατία του Ναχιτσεβάν στα νότια. Περιβάλλει τον θύλακα Τιγκρανασέν του Ναχιτσεβάν, ο οποίος ελέγχεται από την Αρμενία από την κατάληψή του τον Μάιο του 1992 κατά τη διάρκεια του Πρώτου Πολέμου του Ναγκόρνο-Καραμπάχ. Εσωτερικά, το Αραράτ συνορεύει με την περιφέρεια Αρμαβίρ στα βορειοδυτικά, την περιφέρεια Κοταΐκ στα βόρεια, την περιφέρεια Γκεγαρκουνίκ στα ανατολικά, την περιφέρεια Βαγιότς Ντζορ στα νοτιοανατολικά και την πόλη του Γερεβάν στα βόρεια. Δύο πρώην πρωτεύουσες της Αρμενίας βρίσκονται στη σημερινή περιφέρεια Αραράτ, η Αρτάξατα και ο Δούβιος. Φιλοξενεί επίσης το μοναστήρι Χορ Βιράπ, σημαντικό ως τόπος φυλάκισης 13 ετών του Γρηγόριου του Φωτιστή και το πλησιέστερο σημείο στο όρος Αραράτ εντός των αρμενικών συνόρων.

 Η επαρχία Αραράτ πήρε το όνομά της από την ιστορική επαρχία Αϊραράτ της Αρχαίας Αρμενίας. Σύμφωνα με τον Μωυσή τον Χωρηνό και το μεσαιωνικό αρμενικό γεωγραφικό βιβλίο Ασχαρατσούιτς του Ανανία του Σιράκ, το Αϊραράτ ήταν μία από τις 15 επαρχίες της Μεγάλης Αρμενίας. Θεωρούνταν η κεντρική επαρχία των Αρμενικών Υψιπέδων. Πιστεύεται ότι το όνομα Αραράτ είναι το αρμενικό αντίστοιχο του τοπωνυμίου Ουραρτού. Η περιφέρεια Αραράτ έχει έκταση 2.090 τετραγωνικά χιλιόμετρα (7% της συνολικής έκτασης της Αρμενίας). Καταλαμβάνει το ανατολικό μέρος του κεντρικού τμήματος της σημερινής Αρμενίας. Από τα βόρεια, συνορεύει με την περιφέρεια Αρμαβίρ, το Γερεβάν και την περιφέρεια Κοτάικ. Από τα ανατολικά, συνορεύει με τη Γκεγαρκουνίκ και τη Βαγιότς Ντζορ. Η επαρχία Ιγκντίρ της Τουρκίας και η Αυτόνομη Δημοκρατία του Ναχιτσεβάν του Αζερμπαϊτζάν αποτελούν αντίστοιχα τα δυτικά και νότια σύνορα της περιφέρειας. Ιστορικά, το σημερινό έδαφος της περιφέρειας καταλαμβάνει κυρίως το καντόνι Βοστάν Αγιότς της επαρχίας Αϊραράτ της Αρχαίας Αρμενίας. Η περιφέρεια βρίσκεται στα νοτιοανατολικά της πεδιάδας του Αραράτ, και περιβάλλεται από τα βουνά Γερανός από τα βόρεια, τα βουνά Γκεγάμ, Νταχνάκ και Μζκατάρ από τα ανατολικά, τα βουνά Ουρτς από τα νότια και τον ποταμό Αράξη από τα δυτικά. Τα βουνά Γεράχ βρίσκονται στο κέντρο της περιφέρειας. Περίπου το 30% της επικράτειας είναι πεδινό, ενώ στο υπόλοιπο κυριαρχούν τα βουνά. Το υψηλότερο σημείο της περιφέρειας Αραράτ είναι η κορυφή Σπιτακασάρ των βουνών Γκεγάμ με ύψος 3560 μέτρα. Το χαμηλότερο σημείο είναι 801 μέτρα στην κοιλάδα του Αράξη. Ο Αράξης, ο Ραζντάν, ο Αζάτ και ο Βεντί, είναι τα 4 μεγάλα ποτάμια που διασχίζουν την περιφέρεια. Το κλίμα στην επικράτεια της περιφέρειας είναι πολύ διαφοροποιημένο. Κυμαίνεται μεταξύ εξαιρετικά ξηρού κλίματος στις χαμηλότερες πεδιάδες και ψυχρού χιονισμένου κλίματος στα υψώματα. Το απόκρημνο έδαφος του δάσους Χοσρόβ που βρίσκεται στα βορειοανατολικά της περιφέρειας, ήταν το προπύργιο των υπό εξαφάνιση λεοπαρδάλεων του Καυκάσου στην Αρμενία. Από τον Οκτώβριο του 2000 έως τον Ιούλιο του 2002 βρέθηκαν ίχνη με όχι περισσότερες από 10 λεοπαρδάλεις σε περιοχή 780 τετραγωνικών χιλιομέτρων.
Εκστρατεία κατά της Ομοφοβίας

Η Εκστρατεία κατά της Ομοφοβίας (πραγματική ονομασία: Kampania Przeciw Homofobii, συντομογραφία: KPH) είναι πολωνική οργάνωση για τα δικαιώματα των ομοφυλοφίλων, η οποία στοχεύει στην προώθηση της νομικής και κοινωνικής ισότητας για άτομα εκτός ετεροκανονικότητας. Ιδρύθηκε στη Βαρσοβία τον Σεπτέμβριο του 2001. Διαθέτει τοπικά παραρτήματα στην Κρακοβία, στο Βρότσουαφ, στο Λοτζ, στην Τρίπολη, στο Τόρουν και στη Σιλεσία. Η KPH και ο οργανισμός Λάμδα Βαρσοβίας, που συχνά συνεργάζονται (για παράδειγμα με ειδικά διαμορφωμένα ιδρύματα που διοργανώνουν εκδηλώσεις όπως το Warsaw Pride and Culture for Tolerance Festival στην Κρακοβία) είναι οι μεγαλύτερες μη κυβερνητικές οργανώσεις αυτού του είδους στην Πολωνία.

 Η KPH στοχεύει να συμβάλει στη δημιουργία μιας ανεκτικής κοινωνίας, στην οποία οι γκέι, οι λεσβίες, οι τρανς και άλλες μειονότητες αισθάνονται άνετα. Αναλαμβάνει δραστηριότητες σε πολλούς τομείς: συνέδρια, εκθέσεις, διαδηλώσεις, εκδηλώσεις ένταξης, εργαστήρια, συναντήσεις με πολιτικούς, ακαδημαϊκούς, πολιτικό λόμπι παροχή νομικής και ψυχολογικής συμβουλευτικής, μεταξύ άλλων στη διαδικτυακή πύλη www.mojeprawa.info έκδοση τριμηνιαίου περιοδικού Replika για τα δικαιώματα των ΛΟΑΤ, δημοσίευση φυλλαδίων για διάφορα θέματα, παρακολούθηση διεθνών ανθρωπίνων δικαιωμάτων και πρακτικών, συνεργασία με παρόμοιους οργανισμούς από άλλες χώρες και διεθνείς φορείςΗ KPH συνεργάζεται με άλλες οργανώσεις ΛΟΑΤ που σχετίζονται με την Διεθνή Ένωση Λεσβιών, Ομοφυλόφιλων, Αμφιφυλόφιλων, Τρανσέξουαλ και Μεσόφυλων (ΔΕΛΟΑΤΜ). Τρία μέλη της KPH διορίστηκαν στο εκτελεστικό συμβούλιο της ΔΕΛΟΑΤΜ Ευρώπης στις Βρυξέλλες: Λίζετ Κάμπους, Τόμας Σιπούουα και, το 2013, Μιροσουάβα Μακουχόφσκα. Δικαιώματα ΛΟΑΤ στην Πολωνία Ετεροσεξισμός Ομοφοβία Εκστρατεία κατά της Ομοφοβίας — κύριος ιστότοπος (πολωνικά) Τοπικός ιστότοπος: παράρτημα KPH στο Τόρουν (πολωνικά) Τοπικός ιστότοπος: παράρτημα KPH στο Βρότσουαφ (πολωνικά) Τοπικός ιστότοπος: παράρτημα KPH στην Κρακοβία (πολωνικά)
Ρόδη Ορδουλίδου

Η Ρόδη Ορδουλίδου είναι Ελληνίδα πρώην πετοσφαιρίστρια, η οποία γεννήθηκε στην Θεσσαλονίκη στις 10 Μαΐου 1979 και αγωνιζόταν ως κεντρική στις ομάδες του Άρη, του Ζαφειράκη Νάουσας, του Αριστοτέλη Σκύδρας, του Φιλαθλητικού και του Σ.Α Πειραματικού.

 Η Ορδουλίδου ξεκίνησε την καριέρα της από την ομάδα του Αριστοτέλη Σκύδρας και το τμήμα νεανίδων, συνεχίζοντας το 1993 στον Ζαφειράκη Νάουσας. Από το 1996 μέχρι το 2002, έπαιξε για την ομάδα του Φιλαθλητικού Θεσσαλονίκης, με τον οποίο κατέκτησε δύο φορές την δεύτερη θέση και τρεις φορές την τρίτη θέση του πανελληνίου πρωταθλήματος.Το καλοκαίρι του 2002, μεταγράφηκε στην ομάδα του Άρη, παραμένοντας στους "κίτρινους" για πέντε χρόνια, με καλύτερη σεζόν το 2002-03, όταν και κατέκτησε την πέμπτη θέση στην Ελλάδα. Έκλεισε την καριέρα της στην ομάδα του Σ.Α Πειραματικού, όπου αγωνίστηκε για τρία χρόνια στην Α2 εθνική κατηγορία, βοηθώντας την να ανέβει στην πρώτη εθνική κατηγορία. ΟΡΔΟΥΛΙΔΟΥ ΡΟΔΗ - Greekvolley.com Βόλεϊ Γυναικών - Α.Σ. ΑΡΗΣ - Επίσημη Ιστοσελίδα
LNB Pro B

Το Πρωτάθλημα Καλαθοσφαίρισης Γαλλίας Pro B είναι η δεύτερη κατηγορία της επαγγελματικής καλαθοσφαίρισης στη Γαλλία. Το πρωτάθλημα αυτό αποτελεί τον προθάλαμο της Pro A. Από το 1987, τελεί υπό την αιγίδα της Ligue Nationale de Basket. Σημερινός κάτοχος του τίτλου είναι η Ολιμπίκ ντ'Αντίμπ.

 1932 - 1949 : Honneur 1950 - 1963 : Excellence 1964 - 1987 : Nationale 2 1987 - 1992 : Nationale 1B 1992 - 1993 : Nationale A2 από το 1993 : Pro B Δεκαοκτώ ομάδες συμμετέχουν στην διοργάνωση. Με το πέρας της κανονικής σεζόν, οι ομάδες που βρίσκονται στις βαθμολογικές θέσεις από 1 ως 8 λαμβάνουν μέρος στην διαδικασία των play-offs. Ο νικητής αυτών των play-off ανακηρύσσεται Πρωταθλητής Γαλλίας και παίρνει την άνοδο για την Pro A της επόμενης σεζόν, όπως και ο πρώτος της βαθμολογίας του πρωταθλήματος της κανονικής περιόδου. Εάν ο τελευταίος είναι και ο τελικός πρωταθλητής, τότε, η ομάδα που βρίσκεται δεύτερη στην βαθμολογία της Pro B παίρνει, επίσης, την άνοδο για την Pro A. Οι ομάδες που τερμάτισαν στην 17η και 18η θέση με το πέρας της κανονικής σεζόν υποβιβάζονται στην Nationale 1. Καλύτεροι παίκτες της Pro B (MVP), με βάση σχετική ψηφοφορία των περιοδικών Maxi-Basket και Basket News από το 2009 και μετά. (Γαλλικά) Επίσημη Ιστοσελίδα της LNB
New Maps of Hell

To New Maps of Hell είναι ο δέκατος τέταρτος δίσκος του πανκ συγκροτήματος Bad Religion. Κυκλοφόρησε στις 10 Ιουλίου του 2007. Το άλμπουμ γιορτάζει τη 25η επέτειο μετά την κυκλοφορία του πρώτου άλμπουμ How Could Hell Be Any Worse? αν και η μπάντα υπάρχει για περισσότερο από 30 χρόνια. Τραγούδι με το όνομα New Maps of Hell στο άλμπουμ δεν υπάρχει. Το άλμπουμ είναι η συνέχεια του άλμπουμ The Empire Strikes First. Αρχικά πιστευόταν ότι το άλμπουμ θα ήταν διπλό και ότι θα κυκλοφορούσε μέσα στο 2006 αλλά ο μπασίστας Τζέι Μπέντλει το διέψευσε. Το άλμπουμ θα κυκλοφορούσε πιο γρήγορα αλλά καθυστέρησε λόγω δραστηριότητων.

 1. "52 Seconds" Γκούρεβιτζ 0:58 2. "Heroes & Martyrs" Γκούρεβιτζ 1:25 3. "Germs of Perfection" Γκράφφιν 1:27 4. "New Dark Ages" Γκούρεβιτζ 2:47 5. "Requiem for Dissent" Γκράφφιν 2:08 6. "Before You Die" Γκράφφιν 2:34 7. "Honest Goodbye" Γκούρεβιτζ 2:51 8. "Dearly Beloved" Γκούρεβιτζ 2:19 9. "Grains of Wrath" Γκράφφιν 3:00 10. "Murder" Γκούρεβιτζ 1:18 11. "Scrutiny" Γκράφφιν 2:36 12. "Prodigal Son" Γκούρεβιτζ 3:07 13. "The Grand Delusion" Γκράφφιν 2:10 14. "Lost Pilgrim" Γκράφφιν 2:28 15. "Submission Complete" Γκράφφιν 3:40 16. "Fields of Mars" Γκούρεβιτζ 3:39 Συνολική διάρκεια: 38:40 Japanese Version 17. "Sorrow" (Acoustic) Γκούρεβιτζ 3:18 18. "God Song" (Acoustic) Γκράφφιν 2:17 Συνολική διάρκεια: 44:14 2008 Deluxe Edition 17. "Silent Tack" Άγνωστος 0:04 18. "Won't Somebody" (Acoustic) Γκούρεβιτζ 3:08 19. "Adam's Atoms" (Acoustic) Γκράφφιν 2:37 20. "Sorrow" (Acoustic) Γκούρεβιτζ 3:12 21. "God Song" (Acoustic) Γκράφφιν 2:40 22. "Dearly Beloved" (Acoustic) Γκούρεβιτζ 2:37 23. "Chronophobia" (Acoustic) Γκράφφιν 1:55 24. "Skyscraper" (Acoustic) Γκούρεβιτζ 3:00 Συνολική διάρκεια: 60:19 Γκρεγκ Γκράφφιν – Φωνή, πιάνο Μπρέτ Γκούρεβιτζ – κιθάρα, φωνητικά Μπράιαν Μπέικερ – κιθάρα Γκρέγκ Χέτσον – κιθάρα Τζει Μπέντλει – μπάσο, φωνητικά Μπρούκς Γουάκερμαν – ντραμς Τζο Μπαρέσσι – Παραγωγός Μάικ Φασάνο - drum tech Άντριου Αλεκελ - assistant engineer Νικ Πρίτσαρντ - art direction, σχέδιο Μπράιαν Σέφιλντ - φωτογραφία "Honest Goodbye" Κυκλοφορία: 2007 "New Dark Ages" Κυκλοφορία: 2007 Κριτική στο AllMusic
Οντόνε του Μομφερράτου

Ο Όθων (ιταλ. Oddone di Savoia, 11 Ιουλίου 1846 - 22 Ιανουαρίου 1866) από τον Οίκο της Σαβοΐας ήταν πρίγκιπας της Σαρδηνίας και μετά της Ιταλίας. Έγινε δούκας του Μομφερράτου.

 Ο Όθων Ευγένιος Μαρία ήταν ο τρίτος γιος του Βίκτωρα Εμμανουήλ Β΄ της Σαρδηνίας (μετά της Ιταλίας) και της Αδελαΐδας των Αψβούργων-Λωρραίνης, κόρης του Ράινερ Ιωσήφ, Αρχιδούκα της Αυστρίας και Αντιβασιλιά της Λομβαρδίας-Βενετίας. Από τη γέννησή του ήταν περιθωριοποιημένος, λόγω της επισφαλούς κατάστασης της υγείας του. Ήταν ασυνήθιστα έξυπνος. Κατά τη σύντομη ζωή του ο Πρίγκιπας ασχολήθηκε με τη μελέτη της Τέχνης και την απόκτηση τεχνουργημάτων από την Αρχαία Ελλάδα και τη Ρώμη για τη Γένουα, τα οποία παραμένουν στο Μουσείο Αρχαιολογίας της Λιγυρίας. Άλλα αντικείμενα που συνέλεξε ο Οντόνε και δώρησε βρίσκονται στην Πινακοθήκη Σύγχρονης Τέχνης της Γένουας. Έζησε στην πόλη τουλάχιστον τέσσερα έτη. Ο Πρίγκιπας είχε επιλέξει τη Γένουα ως διαμονή του, λόγω του ήπιου κλίματός της, κάτι που ωφέλησε την ασθενή φυσική κατάστασή του. Ως λόγιος, ο Πρίγκιπας είχε έλθει σε επαφή με ηγετικές μορφές του πνεύματος, όπως ο γλύπτης Σάντο Βάρνι (που υπηρέτησε ως σύμβουλός του και φίλος του), ο ζωγράφος Τάμμαρ Λουξόρο και ο Πασκουάλε Ντομένικο Καμπιάζο. Πέθανε στη Γένουα σε ηλικία 19 ετών. "Odone of Savoy 1846-1866. Collections of a prince for Genoa", Mazzotta, Milan, 1996.
Μάρεκ Χάμσικ

Ο Μάρεκ Χάμσικ (Marek Hamšík, 27 Ιουλίου 1987) είναι Σλοβάκος ποδοσφαιριστής. Αγωνίζεται ως κεντρικός μέσος στη Τράμπζονσπορ και στην Εθνική Σλοβακίας, στην οποία είναι ο πρώτος σκόρερ όλων των εποχών με 26 γκολ, και με 135 συμμετοχές είναι και ο Σλοβάκος ποδοσφαιριστής με τις περισσότερες διεθνείς συμμετοχές.

 Στις 28 Ιουνίου το 2007 μετακόμισε στην Ιταλία για να φορέσει για πρώτη φορά τη φανέλα της Νάπολι. Η μεταγραφή του κόστισε 5,5 εκατομμύρια ευρώ. Αγωνίστηκε πρώτη φορά στο Ιταλικό πρωτάθλημα στις 16 Σεπτεμβρίου του 2007 εναντίον της Σαμπντόρια, όπου σκόραρε και ένα γκολ. Το είδωλο του είναι ο Τσέχος Πάβελ Νέντβεντ. Την περίοδο 2007–08 ψηφίστηκε ο δεύτερος καλύτερος ποδοσφαιριστής της χώρας του. Το τέλος της αγωνιστικής περιόδου τον βρήκε ως πρώτο σκόρερ της ομάδας του με 9 γκολ σε 37 αγώνες. Όμως δε σταμάτησε εκεί, αφού, ενώ ήταν τόσο νέος, κατάφερε να ξαναγίνει πρώτος σκόρερ της ομάδας του και την επόμενη χρονιά. Το 2009 βραβεύτηκε για πρώτη φορά ως ο καλύτερος Σλοβάκος ποδοσφαιριστής.Λόγω των επαναλαμβανόμενων καλών εμφανίσεων, υπέγραψε για άλλα τρία χρόνια στη Νάπολι. Η σεζόν 2010–11 ήταν πολύ αποδοτική για τον Μάρεκ, αφού βοήθησε την ομάδα του στα μέγιστα καταφέρνοντας να προκριθούν στη μεγαλύτερη ποδοσφαιρική διοργάνωση της Ευρώπης και να τερματίσουν στην 3η θέση του Ιταλικού πρωταθλήματος. Σκόραρε το νικητήριο γκολ απέναντι στην Ισπανική ομάδα Βιγιαρρεάλ, παίρνοντας έτσι την πρώτη νίκη της Νάπολι στο Τσάμπιονς Λιγκ. Βοήθησε την ομάδα του να τερματίσει στο πρώτο γύρο του πρωταθλήματος στην κορυφή διαλύοντας την Τζένοα με σκορ 6–1 στις 31 Δεκεμβρίου. Τον Μάρτιο η Νάπολι κατάφερε να υπογράψει μαζί του για ακόμη ένα χρόνο, δηλαδή μέχρι τον Ιούνιο του 2016. Διανύοντας μια από τις καλύτερές του σεζόν, η Νάπολι έφτασε ξανά στην πέμπτη θέση και κατέκτησε το Κύπελλο Ιταλίας εναντίον της πρωταθλήτριας Γιουβέντους με 2–0 με κύριο πρωταγωνιστή στον αγώνα το Χάμσικ. Στις 29 Δεκεμβρίου του 2017 η Νάπολι τελείωσε στην πρώτη θέση τον πρώτο γύρο του πρωταθλήματος με νίκη εκτός έδρας 0–1 στον αγώνα με την Κροτόνε με γκολ του Χάμσικ. Στις φανέλες των ποδοσφαιριστών ήταν γραμμένο το "Ο Μάρεκ Χάμσικ είναι ο πρώτος σκόρερ όλων των εποχών για τον σύλλογο" καθώς ξεπέρασε το ρεκόρ του Ντιέγκο Μαραντόνα.Το Φεβρουάριο του 2019, έπειτα από 12 χρόνια στη Νάπολι, υπέγραψε στην κινέζικη Νταλιάν Γιφάνγκ έναντι 15 εκατομμυρίων ευρώ ενώ στις 9 Μαρτίου 2021 μεταπήδησε στη Σουηδία και τη Γκέτεμποργκ. Στις 8 Ιουνίου 2021 ανακοινώθηκε από την Τράμπζονσπορ, αρχής γενομένης από την 1η Ιουλίου.
ΑΣΦΑΛΕΣ Δίκτυο

Το ΑΣΦΑΛΕΣ Δίκτυο (SAFE Network) είναι ένα αυτόνομο δίκτυο ομότιμων κόμβων, αναπτύσεται από τη MaidSafe, μια εταιρεία λογισμικού που εδρεύει στη Σκωτία. Σχεδιάστηκε από τον David Irvine και είναι ένα έργο ανοιχτού κώδικα. Το SAFE στο SAFE Network σημαίνει Ασφαλής Πρόσβαση για όλους (Secure Access for Everyone) και το λογισμικό είναι στη φάση δοκιμής alpha από το 2016.

 Το ΑΣΦΑΛΕΣ Δίκτυο έχει ως στόχο να δημιουργήσει ένα αποκεντρωμένο αυτόνομο δίκτυο ομότιμων κόμβων όπου θα στεγάζει όλα τα δεδομένα όπως ιστοσελίδες, εφαρμογές, και τα δεδομένα που θα ανεβάζει ο κάθε χρήστης για να είναι διαθέσιμα από οπουδήποτε, και όλα αυτά θα είναι κρυπτογραφημένα, ασφαλή, τεμαχισμένα και διανεμημένα σε πολλά σημεία, και μόνο ο κάτοχος θα έχει προσβαση και έλεγχο πάνω σε αυτά. Το ΑΣΦΑΛΕΣ Δίκτυο αποτελείται απo: Crust - Το Crust (Connections in Rust) είναι μια βιβλιοθήκη δικτύωσης χαμηλού επιπέδου, η οποία είναι βελτιστοποιημένη για τις συνδέσεις peer-to-peer και τη μεταφορά δεδομένων. Υποστηρίζει πολλαπλά πρωτόκολλα που επιτρέπουν στους συνηθισμένους υπολογιστές και smartphones να συνδεθούν μεταξύ τους και είναι κρυπτογραφικά ασφαλής. Routing - Στην κορυφή του Crust βρίσκεται η Δρομολόγηση. Είναι το στρώμα δικτύωσης επικάλυψης και δρομολόγησης που σχηματίζει τον εγκέφαλο του δικτύου SAFE. Σκοπός του είναι να διαμορφώσει σε αυτό ένα αποκεντρωμένο διαδίκτυο και να δρομολογήσει πληροφορίες. To Routing χρησιμοποιεί έναν αλγόριθμο consensus που έχει ονομαστει PARSEC από τα βασικά στοιχεία που τον προσδιορίζουν Protocol for Asynchronous, Reliable, Secure and Efficient Consensus. "PARSEC" - Το PARSEC είναι ένας αλγόριθμος ο οποίος φροντίζει αυτόματα να παίρνονται αποφάσεις για το οποιαδήποτε μεταβολή στο ΑΣΦΑΛΕΣ Δίκτυο Vaults - Τα Vaults είναι οι τρόποι με τους οποίους οι χρήστες παρέχουν πόρους (αποθηκευτικό χώρο, επεξεργαστική ισχύ, και διάθεση πληροφοριών μέσω σύνδεσης στο διαδίκτυο) έναντι πληρωμής. Clients - Τα Clients είναι ο τρόπος ανεβάσματος δεδομένων και περιήγησης στον ιστό του ΑΣΦΑΛΟΥΣ Δικτύου (όσο διαρκεί η alpha φάση 2 οι τρόποι είναι μέσω του SAFE Browser, του Web Hosting Manager και μέσω οποιονδήποτε περιηγητή με χρήση proxy) Το 1996 γεννήθηκε η ιδέα από το Irvine για ένα αποκεντρωμένο δίκτυο όλων των υπολογιστών για να μιλάνε μεταξύ τους χωρίς Server Τα επόμενα χρόνια ανέπτυξε την ιδέα του σε ένα έργο που το ονόμασε ΑΣΦΑΛΕΣ Δίκτυο και το 2006 δημιούγησε την εταιρία MaidSafe με σκοπό να ολοκληρώσει το Δίκτυο Το 2016 διέθεσε στο κοινό ένα alpha προσχέδιο του Δικτύου για να αποδειχθεί εάν δουλεύει και να δοκιμαστεί από το κοινό το 2017 διέθεσε το alpha 2
Παγκόσμιο Κύπελλο Ποδοσφαίρου Ενόπλων 1964

Το 19ο Παγκόσμιο Κύπελλο Ποδοσφαίρου Ενόπλων (ΣΙΣΜ) 1964 (τελική φάση) διεξήχθη στην Τουρκία, σε Άγκυρα και Κωνσταντινούπολη με συμμετοχή 4 χωρών. Νικήτρια αναδείχθηκε η Εθνική Ενόπλων της Γαλλίας.

 Μετείχαν συνολικά 16 χώρες Στην τελική φάση προκρίθηκαν τέσσερις χώρες: Γαλλία Τουρκία Ολλανδία Γερμανία Στην προκριματική φάση πήραν μέρος άλλες 12 χώρες: Στην πρώτη φάση οι ομάδες αγωνίστηκαν σε τέσσερις ομίλους που συγκροτήθηκαν με γεωγραφικά κριτήρια, οι νικητές των οποίων προκρίθηκαν στην τελική φάση. Η τελική φάση διεξήχθη στην Τουρκία σε ενιαίο όμιλο. Η τελική κατάταξη και ο τροπαιούχος προέκυψε από τη βαθμολογία. Αγώνες: Είναι γνωστοί οι αγώνες: 26/2/64, Χάγκεν: Γερμανία-Ελλάδα: 4-0. 18/3/64, Στάδιο Καραϊσκάκη: Ελλάδα-Γερμανία: 0-1. ΒαθμολογίαΓερμανία: προκρίθηκε Αίγυπτος Ελλάδα Τυνησία Αγώνες Δεν είναι γνωστά τα αποτελέσματα. ΒαθμολογίαΟλλανδία: προκρίθηκε Μαρόκο Βέλγιο Νορβηγία Αγώνες Δεν είναι γνωστά τα αποτελέσματα. ΒαθμολογίαΓαλλία: προκρίθηκε Πορτογαλία ΗΠΑ Λουξεμβούργο Διεξήχθη σε ενιαίο όμιλο με βαθμολογία. Οι αγώνες διεξήχθησαν στην Άγκυρα και στην Κωνσταντινούπολη. Την πρώτη θέση και τον τίτλο πήρε η Γαλλία με δύο νίκες και μία ισοπαλία. RSSSF Αθλητικά αρχεία
Αραγίκ Χαρουτγιουνιάν

Ο Αραγίκ Χαρουτγιουνιάν (Arayik Harutyunyan, αρμενικά Արայիկ Հարությունյան, ρωσικά Араик Арутюнян) είναι ο σημερινός πρόεδρος της Δημοκρατίας του Αρτσάχ, πρώην Ναγκόρνο-Καραμπάχ, από τις 21 Μαΐου 2020. Προηγουμένως ήταν ο τελευταίος πρωθυπουργός από το 2007 οπότε διορίστηκε έπειτα από πρόταση του προέδρου του μη αναγνωρισμένου κράτους, Μπάκο Σαχακιάν, ως την κατάργηση του αξιώματος, στις 25 Σεπτεμβρίου 2017.

 Η καριέρα του ξεκίνησε ως διευθυντής Τράπεζας σε ένα από τα παραρτήματα των τραπεζών της Αρμενίας, στο Στεπάνακερτ. Εν συνεχεία ασχολήθηκε με τις επιχειρήσεις και η κάθοδός του στην πολιτική έλαβε χώρα το 2004 με την υποστήριξη ενός υποψηφίου για το αξίωμα του δημάρχου του Στεπάνακερτ, ο οποίος όμως ηττήθηκε στις εκλογές. Στις βουλευτικές εκλογές που διεξήχθησαν τον Ιούνιο του 2005 ο Χαρουτγιουνιάν ίδρυσε το κόμμα "Ελεύθερη Μητέρα Πατρίδα", που αποτελούνταν από νεαρούς επιχειρηματίες. Κέρδισε 10 επί συνόλου 33 εδρών στο Κοινοβούλιο. Στο νεοεκλεγέν Κοινοβούλιο ο Αραγίκ ανέλαβε σε ειδική επιτροπή, για τα Οικονομικά. Το 2007 έγινε πρωθυπουργός. Το κοινοβούλιο ενέκρινε ομόφωνα τον διορισμό του στην πρωθυπουργία στις 14 Σεπτεμβρίου 2007, με 32 ψήφους επί 32 παρόντων βουλευτών. Στον πρώτο του λόγο υποσχέθηκε οικονομικά, θεσμικά και κοινωνικά μέτρα, για τη δημοκρατία και την κοινωνική δικαιοσύνη. Επίσης, έθεσε άμεση προτεραιότητα την πάταξη της διαφθοράς και του προστατευτισμού.. Έπειτα από δημοψήφισμα το σύνταγμα άλλαξε το 2017 και η θέση του Πρωθυπουργού καταργήθηκε, καθώς το πολίτευμα έγινε από ημιπροεδρική σε προεδρική δημοκρατία. Ο Χαρουτγιουνιάν παρέμεινε στην κυβέρνηση Σαχακιάν και διορίστηκε υπουργός Προεδρίας. Έλαβε μέρος και κέρδισε τις γενικές εκλογές του 2020 και έγινε ο 4ος πρόεδρος του Αρτσάχ. Στη διάρκεια της πρώτης εβδομάδας της προεδρίας του, υπέγραψε τη μεταφορά της έδρας της Συνέλευσης του Αρτσάχ από το Στεπανακέρτ στην πόλη Σούσι ενώ με άλλη απόφαση που υπέγραψε, η φοίτηση σε όλα τα εκπαιδευτικά ιδρύματα της τριτοβάθμιας εκπαίδευσης στη δημοκρατία του Αρτσάχ έγινε δωρεάν.
Άννα Αικατερίνη του Βρανδεμβούργου

Η Άννα-Αικατερίνη, γερμ. Anna-Katherina (26 Ιουνίου 1575 - 8 Απριλίου 1612) από τον Οίκο των Χοεντσόλερν ήταν κόρη του εκλέκτορα του Βρανδεμβούργου και με τον γάμο της έγινε βασίλισσα της Δανίας.

 Ήταν η πρώτη κόρη του Ιωακείμ-Φρειδερίκου εκλέκτορα του Βρανδεμβούργου και της Αικατερίνης των Χοεντσόλερν, κόρης του Ιωάννη μαργράβου του Βρανδεμβούργου-Κυστρίν. Παντρεύτηκε το 1597 τον Χριστιανό Δ΄ των Όλντενμπουργκ βασιλιά της Δανίας και είχε τέκνα: Χριστιανός 1603–1647, διάδοχος της Δανίας. Φρειδερίκος Γ΄ 1609–1670, βασιλιάς της Δανίας. Ούλρικ 1611–1633, διοικητής του πριγκιπάτου-επισκοπής του Σβερίν. Φρειδερίκος 1599, Σοφία 1605, Ελισάβετ 1606-1608, απεβίωσαν μικρά.
Αγία Βαρβάρα Ωρωπού

Η Αγία Βαρβάρα είναι οικισμός της δημοτικής κοινότητας Μαρκόπουλου, της δημοτικής ενότητας Μαρκόπουλου, του δήμου Ωρωπού, της περιφερειακής ενότητας Ανατολικής Αττικής, στην περιφέρεια Αττικής, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Αττικής του νομού Αττικής, στο γεωγραφικό διαμέρισμα Στερεάς Ελλάδας. Ο οικισμός, τις περισσότερες φορές αναφέρεται με την παλαιότερη ονομασία ολόκληρης της περιοχής, ως Μαυροσουβάλα.

 Η Αγία Βαρβάρα είναι οικισμός στο βόρειο τμήμα του νομού Αττικής. Βρίσκεται σε λοφώδη περιοχή, στην είσοδο μικρού φαραγγιού λίγο βορειότερα της Μαλακάσας, σε μέσο σταθμικό υψόμετρο 150. Απέχει περίπου 42 χλμ. Β. του κέντρου της Αθήνας. Ο οικισμός αναγνωρίστηκε το 1981 και προσαρτήθηκε στην κοινότητα Μαρκόπουλου Ωρωπού. Με το ΦΕΚ 87Α - 07/06/2010 αποσπάστηκε από την κοινότητα Μαρκόπουλου Ωρωπού και προσαρτήθηκε στον δήμο Ωρωπού. Η περιοχή είναι αρκετά δασωμένη και χαρακτηρίζεται από αρκετούς γεωλογικούς σχηματισμούς καρστικού τύπου και τρεχούμενα νερά. Ένας από αυτούς τους σχηματισμούς είναι ο εντυπωσιακός «Κοκκινόβραχος». Νότια του οικισμού και σε αρκετά δασωμένη περιοχή, σε μικρό φαράγγι με ΒΝ διεύθυνση, υπάρχει ένας καρστικός ημισπηλαιώδης σχηματισμός, εντυπωσιακού μεγέθους, ο «Κοκκινόβραχος». Ο συγκεκριμένος βράχος «ανακαλύφθηκε» σχετικά πρόσφατα και χρησιμοποιείται ως sport αναρριχητικό πεδίο, μεγάλης σημασίας για την κοινότητα των αναρριχητών. Χαρακτηρίζεται από το σχετικά μεγάλο ύψος του, το κοκκινωπό χρώμα, την υφή και καθαρότητα του πετρώματος και την αρνητική του κλίση. Έχουν ανοιχτεί πάνω από 20 διαδρομές, υψηλής έως πολύ υψηλής δυσκολίας, που σημαίνει ότι είναι πεδίο κατάλληλο για αναρριχητές ικανούς για εκτέλεση διαδρομών αντίστοιχου επιπέδου. Το ανάπτυγμα των διαδρομών κυμαίνεται από 15-35 μ., περίπου, ενώ η δυσκολία κυμαίνεται από τον 7ο βαθμό και πάνω στην κλίμακα UIAA, ξεπερνώντας και τον 10ο βαθμό, ενώ η πλειονότητα των διαδρομών είναι μέσα στον 8ο και 9ο βαθμό, με ελάχιστες «εύκολες» διαδρομές. Εγκυκλοπαίδεια Πάπυρος Λαρούς Μπριτάνικα, εκδ. 2006 Εγκυκλοπαίδεια Δομή, εκδ. 2002-4 Οργανισμός εκδόσεων «Ελλάδα», χάρτες (Βαρελάς) Χάρτες «ROAD» Google Earth eetaa.gr routes.gr http://www.vrahomania.gr/mavrosouvala/
Σύνδρομο του Ράμσεϊ Χαντ

Το σύνδρομο του Ράμσεϊ Χαντ (αγγλ. Ramsay Hunt syndrome type 2), γνωστό και ως RHS ή ως ωτικός έρπης ζωστήρας, είναι σοβαρή νευρολογική διαταραχή που προκαλείται από την επανενεργοποίηση του ιού της ανεμευλογιάς ζωστήρα στο γονιδωτό γάγγλιο, δηλ. σε δέσμη νευρικών κυττάρων των νεύρων του προσώπου. Συνιστά μία σπάνια περιφερική παράλυση του προσωπικού νεύρου, η οποία ενίοτε ακολουθείται από δριμύ ερυθηματώδες φυσαλιδώδες εξάνθημα στον ωτικό ζωστήρα, δηλ. στο πτερύγιο του αυτιού, ή σπανιότερα στη στοματική κοιλότητα και συνοδεύεται από κοχλιοαιθουσαία διαταραχή.

 Το σύνδρομο του Ράμσεϊ Χαντ τυπικά προκαλεί αδυναμία κίνησης πολλών μυών του προσώπου, πόνο στο αυτί, απώλεια γεύσης στο μπροστινό μέρος της γλώσσας, ξηροφθαλμία και φυσαλιδώδες εξάνθημα. Λιγότερο από το 1% των λοιμώξεων από ανεμευλογιά ζωστήρα αφορά στο νεύρο του προσώπου και οδηγεί σε σύνδρομο Ράμσεϊ Χαντ.Τα πρώιμα συμπτώματα του συνδρόμου περιλαμβάνουν έντονο πόνο στο ένα αυτί, τη γνάθο στη μία πλευρά ή το λαιμό στη μία πλευρά που μπορεί να προηγείται της οξείας παράλυσης του προσώπου κατά μία εβδομάδα ή περισσότερο. Τα οξεία συμπτώματα συμπεριλαμβάνουν: οξεία παράλυση του προσωπικού νεύρου πόνος στο αυτί, τη γνάθο και/ή τον αυχένα απώλεια γεύσης στα μπροστινά δύο τρίτα της γλώσσας ξηροστομία και μάτια ένα ερυθηματώδες φυσαλιδώδες εξάνθημα στον ακουστικό πόρο, τη γλώσσα και/ή τη σκληρή υπερώα Αρχική θεραπεία με κορτικοστεροειδές όπως λ.χ. πρεδνιζόνη και ένα αντιικό φάρμακο όπως λ.χ. ακυκλοβίρη (500 χιλιοστόγραμμα πέντε φορές την ημέρα), ή βαλακυκλοβίρη (1000 μιλιγκράμ τρεις φορές την ημέρα) ή φαμσικλοβίρη (500 μιλιγκράμ τρεις φορές την ημέρα) για 5 έως 7 ημέρες είναι τυπική για την πάθηση αυτή. Ωστόσο, ορισμένες μελέτες έχουν δείξει μεταγενέστερη βλάβη στο νεύρο του προσώπου και συνιστούν 21 ημέρες αντιιικών φαρμάκων.
Ροδινή Αχαΐας

Η Ροδινή είναι μικρός ημιορεινός οικισμός του Νομού Αχαΐας, αποτελεί τμήμα της Τοπικής Κοινότητας Ζήριας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ερινεού ως τμήμα του πρώην Δημοτικού διαμερίσματος Ζήριας. Το διοικητικό καθεστώς του οικισμού αποτελεί αντικείμενο δικαστικού αγώνα των κατοίκων της Κάτω Ροδινής καθώς θεωρούν ότι ανήκει διοικητικά στην Τοπική Κοινότητα Ψαθόπυργου του διευρυμένου Δήμου Πατρέων. Είναι χτισμένος στις πλαγιές του όρους Ζήρια, παραφυάδας του Παναχαϊκού, σε υψόμετρο περίπου 431 μέτρων.

 Η δημογραφική εξέλιξη του οικισμού στον 21ο αιώνα είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Μιχάλης Βασιλάκης, «Ένας οικισμός αναζητά Δήμο», εφημ. Πελοπόννησος, Κυριακή, 4 Δεκεμβρίου 2011. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Κώστας Ν. Τριανταφύλλου, Ιστορικόν Λεξικόν των Πατρών, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Χρούτσα, λήμμα Ροδινή. Ε.Ε.Τ.Α.Α. - Διοικητικές μεταβολές Ροδινής Αχαΐας. eetaa.gr. Ανακτήθηκε: 16/12/2017. Ε.Ε.Τ.Α.Α. - Διοικητικές μεταβολές Κοινότητας Ζήριας Αχαΐας. eetaa.gr. Ανακτήθηκε: 15/12/2017. Η Αιγιάλεια διεκδικεί Παναγοπούλα-Ροδινή. aigialeianews.gr. 22 Ιουνίου 2016. Ανακτήθηκε: 05/07/2018. Η Πάτρα μπήκε 8χλμ μέσα στην Αιγιάλεια. pelop.gr. 08/04/2018. Ανακτήθηκε: 05/07/2018. Η Ροδινή στο χάρτη. openstreetmap.org. Ανακτήθηκε: 05/07/2018. Η Ροδινή στο χάρτη. topoguide.gr. Ανακτήθηκε: 05/07/2018. Πανδέκτης: Μετονομασίες των Οικισμών της Ελλάδας. Χρούτσα - Ροδινή. pandektis.ekt.gr. Ανακτήθηκε: 05/07/2018.
Κρυσταλλοπηγή Θεσπρωτίας

Η Κρυσταλλοπηγή (πρώην όνομα: Σέλλιανη) είναι χωριό της Θεσπρωτίας στην Ήπειρο, το όπιο υπάγεται στη Δημοτική Ενότητα Παραμύθιας του Δήμου Σουλίου. Ανήκει στην ομώνυμη κοινότητα στην οποία περιλαμβάνεται επίσης το Κεφαλόβρυσο και σύμφωνα με την απογραφή του 2011 έχει πληθυσμό 163 κατοίκους ως αυτοτελής οικισμός, ενώ συνολικά η τοπική κοινότητα αριθμεί 382 κατοίκους.

 Το χωριό με την παλιά του ονομασία όπου μένει ιδιαίτερα γνωστή και σήμερα, αναφέρεται το 1361 μ.Χ. στο χρυσόβουλο υπόμνημα του Βασιλιά και Αυτοκράτορα των Ρωμαίων και Σέρβων, Συμεών Παλαιολόγου. Την ονομασία Σέλλιανη ο παλιός οικισμός είχε μέχρι το 1955 όπου μετονομάσθηκε σε Αγία Μαύρα. Το 1955 επίσης, ο νέος οικισμός, καθώς και η τότε κοινότητα μετονομάστηκαν σε Κρυσταλλοπηγή, ονομασία που διατηρείται επισήμως και σήμερα. Η Κρυσταλλοπηγή βρίσκεται χτισμένη αμφιθεατρικά σε υψόμετρο περίπου 240 μέτρων σε μια τοποθεσία με πράσινο και άφθονα νερά. Νότια του οικισμού βρίσκεται η λίμνη Χότκοβα, ενώ βόρεια «διέρχεται» η Εγνατία Οδός. Απέχει περί τα 6 χιλιόμετρα από την Παραμυθιά. Να μην συγχέεται με το ομώνυμο χωριό του Νομού Φλώρινας. Σταύρος Γ. Παπαμώκος, Η Σέλλιανη του χθες και σήμερα, Αθήνα 1997. Παναγιώτης Α. Αραβαντινός, Χρονογραφία της Ηπείρου, Β' Τόμος, Αθήνα 1969. Seliani.gr (Ιστότοπος του χωριού). Ellinismos.gr : Κρυσταλλοπηγή Θεσπρωτίας Ε.Ε.Τ.Α.Α. - Διοικητικές Μεταβολές της Τ.Α. : Κοινότητα Κρυσταλλοπηγής. Ε.Ε.Τ.Α.Α. - Διοικητικές Μεταβολές της Τ.Α. : Σέλλιανη (παλιός οικισμός). Ε.Ε.Τ.Α.Α. - Διοικητικές Μεταβολές της Τ.Α. : Κρυσταλλοπηγή.
Νικόλαος Στυλιανού

Ο Νικόλαος Στυλιανού (γενν. στις 9 Νοεμβρίου 1988) είναι Κύπριος επαγγελματίας καλαθοσφαιριστής, ο οποίος αγωνίζεται ως σμολ φόργουορντ για τον Κεραυνό Στροβόλου στην Α' κατηγορία Κύπρου. Μετά από 3 χρόνια κολεγιακής καλαθοσφαίρισης, δήλωσε συμμετοχή στο NBA Ντραφτ του 2010, αλλά δεν επιλέχθηκε σε κάποιον από τους δύο γύρους.

 Ο Στυλιανού έπαιξε κολεγιακή καλαθοσφαίριση για δύο χρόνια στο κολέγιο Ναβάρο. Στη συνέχεια μετακόμισε στους Ουέστ Τέξας Α&Μ Μπάφαλοους, όπου έπαιξε μέχρι το 2009. Ο Στυλιανού ξεκίνησε την επαγγελματική του σταδιοδρομία με το Ρέθυμνο στην Α2 Εθνική. Μετά από ένα χρόνο, επέστρεψε στην Κύπρο και έγινε μέλος της ΑΕΚ Λάρνακας. Τις επόμενες σεζόν, ο Στυλιανού επέστρεψε στην Ελλάδα και έπαιξε για την Καβάλα, τον Κόροιβο Αμαλιάδας και τον ΟΦΗ, πριν επιστρέψει στην Κύπρο για να ενταχθεί στον Κεραυνό Στροβόλου. Με τον Κεραυνό κατέκτησε το Πρωτάθλημα Κύπρου το 2017. Μετά από δύο χρόνια με τον Κεραυνό, επέστρεψε στην Ελλάδα και εντάχθηκε στον προσφάτως προβιβασμένο στην Α1 Εθνική Φάρο Λάρισας. Αποχώρησε από τον Φάρο για να ενταχθεί στην Alytus Dzūkija του Πρωταθλήματος Λιθουανίας.Για τη σεζόν 2018-19, υπέγραψε με την Κύμη στην Α1 Εθνική, όμως αποχώρησε τον Ιανουάριο του 2019, λόγω μικρού χρόνου συμμετοχής και εντάχθηκε για δεύτερη φορά στον Κεραυνό Στροβόλου. Η Στυλιανού υπήρξε μέλος των «μικρών» εθνικών ομάδων της Κύπρου εδώ και αρκετά χρόνια. Σήμερα είναι ένας από τους ηγέτες της Εθνικής Κύπρου. Προφίλ στο RealGM.com Προφίλ στο Eurobasket.com
Πρωτάθλημα καλαθοσφαίρισης Α1 εθνικής κατηγορίας γυναικών 2020-2021

Το Πρωτάθλημα Ελλάδος Γυναικών της περιόδου 2020-21 αποτέλεσε την 24η διοργάνωση από τη δημιουργία της Α1 Εθνικής Κατηγορίας. Διοργανώτρια αρχή είναι η Ελληνική Ομοσπονδία Καλαθοσφαίρισης και οι ομάδες που διαγωνίστηκαν σε αυτό έχουν τη νομική μορφή ερασιτεχνικών σωματείων. Πρωταθλητής αναδείχθηκε ο Παναθηναϊκός για 5η φορά στην ιστορία του, επικρατώντας του Ολυμπιακού με 3-2 νίκες με μειονέκτημα έδρας.

 Την προηγούμενη χρονιά τον τίτλο του Πρωταθλητή Ελλάδος είχε κατακτήσει ο Ολυμπιακός Πειραιώς, ενώ μετά την διακοπή της περσινής σεζόν λόγω κορονοϊού, η σύνθεση των ομάδων του πρωταθλήματος παρέμεινε η ίδια, καθώς δεν υποβιβάστηκε καμία ομάδα. Επτά (7) ομάδες του Πρωταθλήματος διέθεταν την έδρα τους στην Αττική, μία (1) στον Πειραιά, μία (1) στη Θεσσαλονίκη, μία (1) στα Ιωάννινα, μία (1) στα Χανιά και μία (1) στο νησί της Λευκάδας. «Βαθμολογία και Αποτελέσματα Πρωταθλήματος Α1 Εθνικής Κατηγορίας Γυναικών 2019-2020», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. «Ειδική Προκήρυξη Πρωταθλήματος Α1 Εθνικής Κατηγορίας Γυναικών 2020-2021», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης. (pdf)
Ομάλα Ρεθύμνης

Η Ομάλα είναι οικισμός της Κοινότητας Γαράζου του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 10 κατοίκους. Βρίσκεται 39 χλμ. ανατολικά από το Ρέθυμνο, σε υψόμετρο 350 μ. Το χωριό έχει ανακηρυχθεί παραδοσιακός οικισμός. Ο ναός του χωριού είναι αφιερωμένος στον Άγιο Δημήτριο, ο οποίος ανακαινίστηκε πρώτη φορά το 1742.

 Ο Στέργιος Σπανάκης αναφέρει ότι το όνομα προέρχεται από το επίθετο Ομαλός. Το χωριό αναφέρεται από τον Φραντσέσκο Μπαρότσι το 1577 ως Omala, στην επαρχία Μυλοποτάμου. Στην ενετική απογραφή του 1583 από Καστροφύλακα αναφέρεται ως Omalla με 65 κατοίκους και 193 οφειλόμενες αγγαρείες και ο Φραντσέσκο Μπαζιλικάτα το 1630 ως Omala. Στην οθωμανική απογραφή του 1671 δεν αναφέρεται. Το χωριό αναφέρεται στο έργο Κρητικά του Μιχαήλ Χουρμούζη, το 1842. Το 1881 ανήκε στο δήμο Γαράζου και σύμφωνα με την απογραφή είχε 87 κατοίκους, όλοι χριστιανοί. Στην απογραφή του 1900 είχε 110 κατοίκους. Το 1920 υπαγόταν στην κοινότητα Γαράζου. Το 1925 η Ομάλα προσαρτήθηκε στην κοινότητα Γαράζου, μέχρι την Καποδιστριακή διοικητική διαίρεση το 1997, όταν εντάχθηκε στον δήμο Κουλούκωνα.Αναλυτικά η δημογραφική πορεία του χωριού σύμφωνα με τις απογραφές:
Αιγός ποταμοί

Η περιοχή Αιγός ποταμοί της Θράκης, στον Ελλήσποντο, έμεινε στην ιστορία εξαιτίας της καθοριστικής μάχης που δόθηκε εκεί το Σεπτέμβριο του 405 π.Χ. μεταξύ Σπαρτιατών και Αθηναίων. Η πανωλεθρία των δεύτερων είχε ως αποτέλεσμα μόλις έξι μήνες αργότερα να λήξει ο Πελοποννησιακός Πόλεμος, με την παράδοση των Αθηνών.

 Πολλοί ιστορικοί έχουν προσπαθήσει να πιστοποιήσουν ποια ακριβώς ήταν η θέση των Αιγός ποταμών ως παραλιακής περιοχής, αλλά και κυριολεκτικά ως ποταμών. Πιστεύουν ότι υπήρχαν πράγματι ποταμοί –τουλάχιστον δύο– που οι ροές τους σχημάτιζαν, κοντά στις εκβολές τους, το σχήμα κεράτων. Οι περισσότεροι δέχονται σήμερα ότι ο αθηναϊκός στόλος είχε κινηθεί αρκετά βορειότερα της Σηστού μέσα στον Ελλήσποντο (δηλαδή στα Στενά των Δαρδανελλίων) και ότι είχε ναυλοχήσει απέναντι από την αρχαία Λάμψακο (σημερικό Lapseki στα τουρκικά). Θεωρούν συγκεκριμένα ότι οι Αιγός Ποταμοί βρίσκονταν εκεί που είναι σήμερα οι εκβολές των ποταμών Μπουγιούκ Ντερέ (ή Βαθυρρύαξ, τούρκ.: Büyük Dere) και Κοζλού Ντερέ (Kozlu Dere), λίγο πιο βόρεια από το χωριό Σουτλουτζέ (Sütlüce) που αποτελεί τη δεύτερη πιθανότερη επιλογή. Ένα επιπλέον επιχείρημα των ιστορικών για αυτή τη θέση είναι ότι βρισκόταν απέναντι από τον στόλο των Λακεδαιμονίων στη Λάμψακο και έτσι αν ο αθηναϊκός στόλος κινείτο επιθετικά, δεν θα είχε εναντίον του το ρεύμα του Ελλησπόντου που "κατεβαίνει" τα Στενά. Το φάρδος των στενών εκεί δεν είναι 2,5 χιλιόμετρα όπως το περιγράφει ο Ξενοφώντας, που αναφέρει 15 στάδια, αλλά έτσι κι αλλιώς κανένα άλλο σημείο εκεί κοντά δεν έχει τέτοιο φάρδος σήμερα – η ακτογραμμή έχει αλλάξει πολύ μέσα σε 2.400 χρόνια. Όπως αναφέρει ο ίδιος, οι Αθηναίοι κάποια στιγμή αποβιβάστηκαν στη δυτική ακτή των Δαρδανελλίων, στη θέση Αιγός Ποταμοί για να προμηθευτούν τα απαραίτητα τρόφιμα και τότε ο Λύσανδρος (ο αρχηγός του στόλου των Λακεδαιμονίων) βρήκε την ευκαιρία και επιτέθηκε αιφνίδια στην απέναντι ακτή του στενού και συνέλαβε όλα τα αφύλακτα πλοία στην ξηρά, χωρίς να δώσει καν ναυμαχία. Κατάφεραν να ξεφύγουν μόνο εννιά από τα πλοία των Αθηναίων, υπό την ηγεσία του Κόνωνα, ενώ όλα τα υπόλοιπα καταλήφθηκαν. Όσοι δεν σκοτώθηκαν επάνω στα καράβια, καταδιώχτηκαν και εκτελέστηκαν στην ακτή της Χερσονήσου της Καλλίπολης. Η περιοχή περιγράφεται από όλους τους ιστορικούς ως παραλία χωρίς πόλεις, αλλά πιθανόν να υπήρχαν οικισμοί τους οποίους οι ίδιοι δεν ανέφεραν επειδή δεν αποτελούσαν πόλεις-κράτη. Πρέπει πάντως να υπήρχε και πόλη-κράτος στην περιοχή, τουλάχιστον κατά τον 4ο αιώνα π.Χ., δηλαδή αργότερα, επειδή βρέθηκαν νομίσματα που φαίνεται να αναφέρουν τμήματα της λέξης Αιγοςποταμοί. Σύμφωνα με αρχαίες πηγές μεταξύ των οποίων και αναφορές του Πλίνειου του Πρεσβύτερου και του Αριστοτέλη, το 467 π.Χ. ένας μεγάλος μετεωρίτης έπεσε κοντά στους Αιγός ποταμούς. Οι πηγές τον περιγράφουν ως ένα καφέ πέτρωμα στο μέγεθος του φορτίου ενός γεμάτου κάρου. Ο μετεωρίτης έγινε τοπόσημο της περιοχής για τα επόμενα 500 χρόνια. Ένας κομήτης, ο οποίος αποδείχτηκε αστρονομικά ότι πρόκειται για τον κομήτη του Χάλεϋ εθεάθη τη περίοδο που έπεσε ο μετεωρίτης. Αυτή ήταν κατά πάσα πιθανότητα η πρώτη ιστορική αναφορά του κομήτη από Ευρωπαίους.
Ρους ο βυρσοδεψικός

Ο Ρους ο βυρσοδεψικός (Rhus coriaria), κοινώς ονομάζεται πλατύφυλλο ρούδι, ρούδι βυρσοδέψη, ή Σικελικό σουμάκι, είναι ένας φυλλοβόλος θάμνος με μικρό δέντρο στην οικογένεια των Ανακαρδιοειδών (Anacardiaceae) ή κάσιους (Ανακάρδιον το δυτικόν (Anacardium occidentale)), εγγενές στην νότια Ευρώπη.

 Το φυτό θα αναπτυχθεί σε οποιοδήποτε είδος εδάφους, είναι βαθύ και καλά στραγγιζόμενο. Θα πρέπει να δοθεί προσοχή στην κατανάλωση του σουμάκ (βλέπε παρακάτω: τοξικότητα). Ο καρπός έχει ξινή γεύση· αποξηραμένος και θρυμματισμένος, είναι ένα δημοφιλές μπαχαρικό στη Μέση Ανατολή. Επίσης τρώγονται, οι ανώριμοι καρποί και οι σπόροι του. Τα φύλλα και ο φλοιός χρησιμοποιούνται παραδοσιακά στη βυρσοδεψία και περιέχουν ταννικό οξύ.Βαφές διαφόρων χρωμάτων όπως: κόκκινο, κίτρινο, μαύρο και καφέ, μπορούν να γίνουν από διαφορετικά μέρη του φυτού.Το λάδι που εξάγεται από τους σπόρους μπορεί να χρησιμοποιηθεί για την κατασκευή κεριών.Οι αποξηραμένοι καρποί χρησιμοποιούνται ως μπαχαρικό, ιδιαίτερα σε συνδυασμό με άλλα μπαχαρικά, στο μείγμα που ονομάζεται za'atar. Έχει διατυπωθεί η άποψη ότι ο χυμός και ο καρπός περιέχουν τοξίνες που μπορoεί να προκαλέσουν σοβαρό ερεθισμό στα άτομα που είναι ευαίσθητα σε αυτές τις ενώσεις. Λόγω της βοτανικής συγγένειας με άλλα είδη που περιέχουν ουρουσχιόλη (urushiol) του γένους Ρους (Rhus), η κατανάλωση ή η επαφή, με οποιαδήποτε μέρος του φυτού, μπορεί να ενοχοποιηθεί με αλλεργικές αντιδράσεις. Ωστόσο, τέτοιες περιπτώσεις δεν έχουν τεκμηριωθεί στην ιατρική βιβλιογραφία εκτός και εάν το υλικό είναι νοθευμένο, καμία αλλεργική ή τοξική αντίδραση, δεν παρουσιάστηκε με την τακτική κατανάλωση του Σικελικού σουμάκι ως καρύκευμα. Ρους
Γκρενέιντα

Η Γκρενέιντα (αγγλικά: Grenada) είναι πόλη στην κομητεία Γκρενέιντα του Μισισίπι των ΗΠΑ. Ο πληθυσμός της ήταν 13.092 κάτοικοι στην απογραφή του 2010. Αποτελεί έδρα της ομώνυμης κομητείας.

 Η Γκρενέιντα ιδρύθηκε το 1836, μετά την ομοσπονδιακή απομάκρυνση του λαού Τσόκτο ο οποίος είχε από καιρό καταλάβει την περιοχή αυτήν. Ήταν το αποτέλεσμα της ένωσης των δύο παρακείμενων πόλεων (που χωρίζονται από τη σημερινή Οδό Λάιν) του Πίττσμπεργκ και της Τουλαχόμα, που ιδρύθηκαν, αντίστοιχα, από τους Φράνκλιν Πλάμμερ και Χάιραμ Ράννελς. Η Γκρενέιντα βρίσκεται στη νότια όχθη του ποταμού Γιαλομπούσα. Η Λίμνη Γκρενέιντα βρίσκεται σε μικρή απόσταση από την πόλη. Σύμφωνα με το Γραφείο Απογραφής των Ηνωμένων Πολιτειών, η πόλη εκτείνεται σε συνολική έκταση 77,6 τ.χλμ, εκ των οποίων το 0,03% είναι εσωτερικά ύδατα. Σύμφωνα με απογραφή που κατέστη στις 15 Μαρτίου 2010, βρίσκονταν 4.873 άτομα, 1.848 σπίτια και 1.367 οικογένειες στην πόλη. Η πληθυσμιακή κατανομή της πόλης είναι 79,0% Λευκοί, 11,3% Αφροαμερικανοί, 0,3% Ιθαγενείς Αμερικανοί, 5,2% Ασιάτες, 0,1% Νησιώτες του Ειρηνικού και 1,1% άλλες εθνοτικές ομάδες. Πολυμέσα σχετικά με το θέμα Grenada, Mississippi στο Wikimedia Commons
Άλμπερτ Αγκαρούνοφ

Ο Άλμπερτ Αγκαρούνοβιτς Αγκαρούνοφ (αζερικά: Albert Aqarunov‎, 25 Απριλίου 1969 – 7 Μαΐου 1992) ήταν Στάρσινα του Στρατού του Αζερμπαϊτζάν που πέθανε κατά τη διάρκεια του πολέμου του Ναγκόρνο-Καραμπάχ. Ήταν από τους τελευταίους Αζέρους που υπερασπίζονταν την Σούσα, την οποία κατέλαβαν οι Αρμενικές δυνάμεις στις 9 Μαΐου 1992.

 Ο Άλμπερτ Αγκαρούνοφ γεννήθηκε σε προάστιο του Μπακού από Ορεινούς Εβραίους γονείς, τον Αγκαρούν, ο οποίος ήταν εργάτης στην πετρελαιοβιομηχανία από την Κούμπα και την Λεάχ Αγκαρούνοφ. Ο Άλμπερτ ήταν ένα από τα δέκα παιδιά της οικογένειας. Κατά τη διάρκεια της σχολικής φοίτησής του, ο Άλμπερτ ενδιαφερόταν για τη μουσική και έκανε μαθήματα τρομπέτας. Αφότου αργότερα απέκτησε πτυχίο στην τεχνολογία, άρχισε να εργάζεται σε εργοστάσιο κατασκευής μηχανημάτων. Ο αδελφός του Ραντίκ Αγκαρούνοφ δήλωσε ότι: "Το μόνο πράγμα που δεν άρεσε στον Άλμπερτ ήταν η επιθετικότητα και η καταχρηστική στάση απέναντι στους ευάλωτους". Υπηρέτησε στον Σοβιετικό Στρατό από το 1987 έως το 1989 στη Γεωργία. Ο Αγκαρούνοφ ήταν διοικητής αρμάτων μάχης κατά τη διάρκεια της στρατιωτικής του θητείας. Το 1991, ο Άλμπερτ Αγκαρούνοφ στρατολογήθηκε εθελοντικά στον στρατό του Αζερμπαϊτζάν στον πόλεμο εναντίον της Αρμενίας για να υπερασπιστεί την περιοχή του Ναγκόρνο-Καραμπάχ. Ο Αγκαρούνοφ πολέμησε σε ένα τάγμα, με επικεφαλής τον Ελτσίν Μαμμάντοφ για την επανακατάληψη της Σούσα από τους Αρμένιους. Έγινε διοικητής των τεθωρακισμένων στην υπεράσπιση της Σούσα τον Μάιο του 1992, όταν οι Αρμένιοι ξεκίνησαν την επιτυχημένη επίθεση για να πάρουν αυτή τη στρατηγικά σημαντική πόλη. Ο Αγκαρούνοφ υπηρετούσε στο άρμα μάχης αριθ. 533 και πήρε μέρος στον πόλεμο με το άρμα μάχης του εναντίον ενός T-72, με διοικητή τον Γκαγκίκ Αβσαριάν, απενεργοποιώντας το T-72 έξω από την πόλη Σούσα. Στις 8 Δεκεμβρίου 1991, ο Αγκαρούνοφ μαζί με τον οδηγό Αγκαμπάμπα Χουσέινοφ, κατάφεραν να απενεργοποιήσουν εννέα αρμενικά άρματα μάχης και δύο τεθωρακισμένα φορτηγά. Κατά τη διάρκεια μιας άλλης αψιμαχίας, ο Αγκαρούνοφ κατάφερε να απενεργοποιήσει δύο άρματα μάχης με μια μέθοδο που ονομάζεται "εβραϊκό σάντουιτς" από τους συντρόφους του. Οι Αρμένιοι πρόσφεραν 5 εκατομμύρια ρουμπλίς για το κεφάλι του. Ο διοικητής Χατζί Αζιμόφ, δήλωσε ότι ο Αγκαρούνοφ έφυγε από το όχημά του για να αφαιρέσει τα σώματα των νεκρών στρατιωτών που βρισκόταν στους δρόμους, αλλά χτυπήθηκε από πυροβολισμό σκοπευτή. Ο Αγκαρούνοφ σκοτώθηκε στο δρόμο που συνέδεε την Σούσα με το Λατσίν στις 8 Μαΐου 1992. Μετά το θάνατό του, οι στρατιώτες του Αζερμπαϊτζάν άρχισαν να ονομάζουν τα άρματα μάχης τους ως Άλμπερτ. Ο Άλμπερτ Αγκαρούνοφ, έλαβε μεταθανάτια τον τίτλο του Εθνικού Ήρωα του Αζερμπαϊτζάν και θάφτηκε στη Λωρίδα των Μαρτύρων στο Μπακού τον Μάιο του 1992, την οποία παρακολούθησαν επίσης οι Μουλάδες και οι Ραββίνοι. Το σχολείο στο Μπακού, από το οποίο αποφοίτησε, πήρε το όνομά του.Το 2017 εγκαινιάστηκε μνημειακή πλάκα στο σπίτι του Άλμπερτ Αγκαρούνοφ στον οικισμό Αμιρτζάν της επαρχίας Σουραχάνι. Αζερμπαϊτζάν — Εθνικός Ήρωας του Αζερμπαϊτζάν (1992) Αζερμπαϊτζάν — Βραβείο Χαζί Ασλάνοφ (2016) A Jewish Warrior in a Muslim Land
Finyl Vinyl

Finyl Vinyl είναι ο τίτλος του διπλού, ζωντανά ηχογραφημένου δίσκου του βρετανικού χαρντ ροκ συγκροτήματος Rainbow, ο οποίος κυκλοφόρησε τον Μάρτιο του 1986 μέσω της δισκογραφικής εταιρείας "Polydor". Η κυκλοφορία του άλμπουμ έγινε δύο χρόνια μετά τη διάλυση του συγκροτήματος και σκοπός ήταν να καλύψει τις ζωντανές εμφανίσεις των Rainbow από το 1978 μέχρι το 1984, αφού τις ζωντανές εμφανίσεις της πρώτης τριετίας του συγκροτήματος παρουσίαζε το "Rainbow On Stage". Οι ηχογραφήσεις προέρχονται από εμφανίσεις των Rainbow το 1978 στην Ατλάντα και το 1982 στο Σαν Αντόνιο των Ηνωμένων Πολιτειών, το 1980 στο φεστιβάλ "Monsters of Rock" στο Ντόνινγκτον της Αγγλίας, το 1981 στο Νασσάου στις Μπαχάμες και το 1984 στο Τόκιο, ενώ περιέχει και δύο τραγούδια τα οποία δεν είχαν συμπεριληφθεί σε δίσκους αλλά μόνο σε σινγκλ του συγκροτήματος. Η φωτογραφία στο εξώφυλλο του δίσκου δείχνει τον Ρίτσι Μπλάκμορ να κάθεται στη σκηνή μετά τη συναυλία του συγκροτήματος στις 9 Νοεμβρίου 1982, στο Βερολίνο.

 1. Spotlight Kid (Blackmore, Glover) - 6:03Τόκιο, 1984 2. I Surrender (Bullard) - 5:43Τόκιο, 1984 3. Miss Mistreated (Blackmore, Turner, Rosenthal) - 4:21Τόκιο, 1984 4. Street of Dreams (Blackmore, Turner) - 4:54Τόκιο, 1984 5. Jealous Lover (Blackmore, Turner) - 3:10Στούντιο ηχογράφηση, 1981 6. Can't Happen Here (Blackmore, Glover) - 4:14Νασσάου, 1981 7. Tearin' Out My Heart (Blackmore, Glover, Turner) - 8:05Σαν Αντόνιο, 1982 8. Since You've Been Gone (Ballard) - 3:47Ντόνινγκτον, 1980 9. Bad Girl (Blackmore, Glover) - 4:51από το σινγκλ "Since You've Been Gone" 10. Difficult to Cure (Beethoven arr.Blackmore, Glover, Airey) - 11:15Τόκιο, 1984 11. Stone Cold (Blackmore, Glover, Turner) - 4:28Σαν Αντόνιο, 1982 12. Power (Blackmore, Glover, Turner) - 4:25Σαν Αντόνιο, 1982 13. Man on the Silver Mountain (Blackmore, Dio) - 8:16Ατλάντα, 1978 14. Long Live Rock 'n' Roll (Blackmore, Dio) - 7:08Ατλάντα, 1978 15. Weiss Heim (Blackmore) - 5:15από το σινγκλ "All Night Long" Finyl Vinyl (άλμπουμ) Επίσημη κυκλοφορία: Μάρτιος 1986 Στις ηχογραφήσεις των τραγουδιών του δίσκου συμμετείχαν οι εξής μουσικοί:Ρόνι Τζέιμς Ντίο - φωνητικάΓκράχαμ Μπονέτ - φωνητικάΤζο Λιν Τέρνερ - φωνητικάΡίτσι Μπλάκμορ - κιθάραΝτον Έρεϊ - πλήκτραΝτέηβιντ Στόουν - πλήκτραΝτέηβιντ Ρόσενθαλ - πλήκτραΡότζερ Γκλόβερ - μπάσοΜπομπ Ντέισλι - μπάσοΚόζι Πάουελ - τύμπαναΜπόμπι Ροντινέλι - τύμπαναΤσακ Μπούρτζι - τύμπανα Allmusic review Discogs review Sputnik Music review Βρετανικά τσαρτ Σουηδικά τσαρτ Αμερικανικά τσαρτ
Επικό θέατρο

Ο όρος "επικό" στο πλαίσιο του μοντέρνου θεάτρου έγινε δημοφιλής από τον Μπέρτολτ Μπρεχτ. Στην πραγματικότητα όμως χρονολογείται πολλά χρόνια πίσω ως ένα είδος τέχνης που βασίζεται στα ποιήματα του Ομήρου. Κοινό σημείο των δύο αποτελεί μια σειρά από τεχνικές γραφής,τις οποίες ξεκίνησαν να χρησιμοποιούν οι συγγραφείς του επικού θεάτρου. Οι τεχνικές αυτές είναι οι εξής: Μεγάλα σκηνικά (ταξίδια που αναπτύσσονται σε μεγάλη γεωγραφική ή χρονική απόσταση) και περιπέτειες Αναφορά σε άλλες γνωστές ιστορίες και μύθους μέσα στο κείμενο Ξεκινούν με μια δήλωση του θέματος,μια ερώτηση ή ένα περίγραμμα της πλοκής Η πλοκή ξεκινάει από την μέση ("in media res") και οι χαρακτήρες,οι καταστάσεις και οι σχέσεις τους με άλλους χαρακτήρες εκτυλίσσονται μέσω αναδρομών. Δεν ακολουθείται χρονική αλληλουχία. Τα θέματα αφορούν την ανθρώπινη φύση και την ηθική.O Μπρεχτ υποστήριζε το επικό θέατρο σε αντίθεση με το δραματικό, καθώς το πρώτο έθετε ερωτήματα στο κοινό, εξερευνούσε την ανθρώπινη ηθική και πυροδοτούσε την σκέψη. Αντίθετα,το δεύτερο είδος βασιζόταν στην αριστοτελική σκέψη και έδινε έμφαση στην "κάθαρση" των χαρακτήρων και την συναισθηματική αντίδραση του κοινού.

 Παρόλο που ο Μπέρτολτ Μπρεχτ ονομάτισε αυτό το είδος γραφής και το χρησιμοποίησε έντονα στα έργα του,πολλοί συγγραφείς εφάρμοζαν τις τεχνικές της επικής ποίησης στα κείμενα τους,πολλά χρόνια πριν. Το επικό θέατρο συνδέεται έντονα με τον εξπρεσιονισμό, ένα καλλιτεχνικό κίνημα που απορρίπτει την αναπαράσταση ρεαλιστικών γεγονότων του ιμπρεσιονισμού και στρέφεται στην προσωπική εμπειρία και την φαντασία. Κάποια από τα στοιχεία του εξπρεσιονισμού αποτελούν τα ζωντανά χρώματα,τα παραμορφωμένα σχήματα,ο αλλοιωμένος φωτισμός και γενικά η "μη ρεαλιστική" αναπαράσταση της πραγματικότητας. Στο θεατρικό χώρο, τα έργα του κινήματος αυτού περιείχαν καρικατούρες, μηχανικές κινήσεις και μη συμβατικούς διαλόγους. Γκέοργκ Μπύχνερ Φρανκ Βέντεκιντ Σουρεαλισμός Έρβιν Πίσκατορ Μπέρτολτ Μπρεχτ Η επίδραση του Μπρεχτ στους νέους συγγραφείς έγινε εμφανής με τα έργα που ακολούθησαν. Σύμφωνα με εκείνον "o δραματουργός πρέπει με τα έργα του να προσφέρει μια καλά υπολογισμένη κοινωνική κριτική και να ωθήσει το κοινό να σκεφτεί κριτικά,αντί να αντιδράσει συναισθηματικά" Κάποια από τα έργα, που υιοθέτησαν το στυλ του επικού θεάτρου είναι τα εξής: Μαξ Φρις - ''The fire raisers'' Φρήντριχ Ντύρενματ - "Η επίσκεψη" Πίτερ Μπρουκ, ένας από τους πρώτους Βρετανούς σκηνοθέτες που εφάρμοσε το στυλ του επικού θεάτρου στα έργα του